ව්‍යාජ ලෙස සකස් කරන ලද රියැදුරු බලපත්‍රයක් ළඟ තබා ගැනීමේ චෝදනාවට අත්අඩංගුවටගත් පුද්ගලයෙකු බලපිටිය මහේස්ත්‍රාත් අසංග බෝදරගම මහතා වෙත ඉදිරිපත් කිරීමෙන් පසුව චෝදනාවට වරද පිළිගැනීම නිසා රුපියල් එක්දහස් පන්සියයක දඩයක් සහ මාස දෙකක සිර දඬුවමක් නියමකර එය වසර පහකට අත්හිටුවීමට නියෝග කළේය.මෙසේ දඩ සහ අත්හිටවූ සිර දඬුවම් නියම කර ඇත්තේ ඉඳුරුව අතුරුවැල්ල පදිංචි මගීෂන් මේනක ජයවර්ධන නමැත්තාට ය.මෙම සැකකරු රියැදුරු බලපත්‍ර විභාගයෙන් අසමත්වීම නිසා කොළඹ ප්‍රදේශයෙන් ව්‍යාජ රියැදුරු බලපත්‍රයක් සකස් කරගෙන යතුරුපැදියක් පදවමින් සිටියදී අත්අඩංගුවට ගත් බව පොලිසිය අධිකරණයට කරුණු වාර්තා කරමින් කියා සිටියේය.කොස්ගොඩ පොලිසිය සැකකරු අධිකරණයට ඉදිරිපත් කර තිබුණි..